Két gólpasszt adott a tavaly nyári foci-Eb-n újraélesztett Christian Eriksen - videó
A skót Rangers elleni barátságos mérkõzésen tette magát ismét próbára a tavaly nyári labdarúgó Európa-bajnokságon a pályán szívrohamot kapó dán Christian Eriksen.
A 30 éves dán középpályás a Premier League-ben szereplõ Brentforddal az Európa-ligában szereplõ (és a nyolcaddöntõbe jutásért vívott párharc elsõ meccsén Dortmundban 4-2-re nyerõ) skót Rangers meghívására léphetett pályára Glasgow-ban. A góljai mellett korábban is a gólpasszairól ismert Eriksen elõbb Zankának adott gólpasszt, majd a skótok fordítása után Tristan Crama egyenlítõ gólját készítette elõ. A dán játékos 78 percet volt a pályán.

Eriksen tavaly júniusban a Finnország elleni Eb-csoportmeccs elsõ félidejének utolsó percében esett össze a pályán, ahol újra is kellett éleszteni, majd kórházba került, ahol egy defibrillátort ültettek be a bõre alá. Az olaszt Internazionaléba nem térhetett vissza a Serie A egészségügyi szabályai miatt, a PL-be azonban visszatérhetett (2013-20 között a Tottenham játékosa volt), és múlt hét hétfõn egy Southend United elleni felkészülési meccsen már pályára léphetett. Azt a meccset 3-2-re nyerte a Brentford, és Erikson akkor is adott egy gólpasszt.